als_Latn dik_Latn sag_Latn
Arben Duka: Kartolina për Vitet
Nga Wikibooks
- Kartolina për Vitet
- Për Vitin e Vjetër 2013
- Në vigjiljen e Janarit,
- vjet-o mik-t'u luta ty,
- që nga fletë e kalendarit,
- të hiqje shokun Sali.
- Dhe ti ma dëgjove fjalën,
- si i thonë-s'ma bëre dy,
- vërtetë e rrafshove Salën,
- dhe gjithë atë lukuni.
- Kjo qe lutja kryesore,
- të tjerat nuk kishin vlerë,
- për të mirën-një fitore,
- për të keqen-një humnerë.
- Më vjen keq që do na ikësh,
- do na lësh kaq të mërzitur,
- harenë time do ta fikësh,
- se ti je një vit i ndritur.
- Dhe këtë ta them me bindje,
- se s'na preve kurrë në besë,
- po na solle një Rilindje,
- kur këtu nuk kish më shpresë.
- Vafsh shëndoshë-o mik i vjetër,
- t'u bëftë udha flori,
- dhe uroj që viti tjetër,
- të jetë kaq i mbarë sa Ty!
- Për Vitin e Ri 2014
- Mirësevjen o kolopuç,
- mirësevjen në Shqipëri,
- me pellush e me kapuç,
- se është ftohtë e bie shi.
- Erdhe në kohë të vështirë,
- po nuk jemi më në zi,
- po ti je një vit i mirë,
- do sjellësh më shumë liri.
- Do sjellësh më shumë liri,
- dhe më shumë kuptim për jetën,
- i shtruam rrugët për Ty,
- në dymijë e trembëdhjetën.
- Rrugët e lirisë nuk sosin,
- zgjaten në pafundësi,
- atë do s'na e baltosin,
- siç kanë bërë gjer tani.
- Nga ty nuk presim shumë gjëra,
- se jemi në Shqipëri,
- unë hallall t'i bëj të tëra,
- po të sjellësh drejtësi.
- Po të sjellësh drejtësi,
- edhe standarde të reja,
- do shkruaj çdo ditë për Ty,
- nga një himn tek Epopeja.
- Meqë je vit me liri,
- do shfaqësh më shumë talent,
- dua që të mbyllesh Ti,
- me një tjetër President.
- Jo se Nishani nuk bën,
- ai është një shpirt njeriu,
- po për të nuk qe e thënë,
- që të ndahej nga Saliu!
- Nga Arben Duka
- Burimi: Gazeta "Shqiptarja.com"
als_Latn war_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn umb_Latn als_Latn mri_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn war_Latn als_Latn